18.9.2012 Jurnalul Oficial al Uniunii Europene L 251/11 REGULAMENTUL DE PUNERE ÎN APLICARE (UE) NR. 8272012 AL COMISIEI din 29 iunie 2012 de stabilire a standardelor tehnice de punere în aplicare cu privire la mijloacele de publicare a pozițiilor nete pe acţiuni, la formatul informațiilor care trebuie furnizate Autorităţii europene pentru valori mobiliare și piețe în ceea ce privește pozițiile scurte nete, tipurile de acorduri, înțelegeri și măsuri pentru a garanta în mod adecvat că acţiunile sau instrumentele de datorie suverană sunt disponibile pentru decontare, precum și la datele și perioada pentru determinarea locului principal de tranzacționare al unei acțiuni în conformitate cu Regulamentul (UE) nr. 236/2012 al Parlamentului European şi al Consiliului privind vânzarea în lipsă și anumite aspecte ale swapurilor pe riscul de credit (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Regulamentul (UE) nr. 236/2012 din 14 martie 2012 al Parlamentului European și al Consiliului privind vânzarea în lipsă și anumite aspecte ale swapurilor pe riscul de credit (!), în special articolul 9 alineatul (6), articolul 11 alineatul (4), articolul 12 alineatul (2), articolul 13 alineatul (5) și articolul 16 alineatul (4), după consultarea Autorităţii Europene pentru Protecţia Datelor, întrucât: (1) Prezentul regulament vizează determinarea listei de acțiuni exceptate, ca pas necesar pentru publicarea pozițiilor scurte pe toate acţiunile neexceptate şi a condițiilor în care informațiile respective ar trebui trimise către Autoritatea curopeană pentru valori mobiliare şi piețe (denumită în continuare „AEVMP”). Prin urmare, este esenţială stabilirea unor norme privind înțelegerile și măsurile care trebuie adoptate în privința acestor acţiuni neexceptate. În vederea asigurării coerenței între dispozițiile privind vânzarea în lipsă care trebuie să intre în vigoare în acelaşi timp, precum şi pentru a permite persoanelor supuse acestor obligații să îşi formeze o imagine cuprinzătoare şi sintetică în privința dispozițiilor, este oportun ca toate standardele tehnice de punere în aplicare impuse prin Regulamentul (UE) nr. 236/2012 să fie incluse într-un singur regu- lament. Pentru a asigura aplicarea uniformă a Regulamentului (UE) nr. 236/2012 în ceea ce priveşte informațiile care trebuie furnizate AEVMP de către autoritățile competente, precum şi pentru prelucrarea eficientă a acestor infor- mații, acestea ar trebui transmise utilizând modalități electronice sigure, cu ajutorul unui formular standard. Este important ca datele privind pozițiile scurte nete care sunt aduse la cunoştința pieţelor prin intermediul unor site-uri web centrale operate sau supravegheate de o autoritate competentă să fie uşor accesibile şi să poată fi refolosite. În acest scop, datele ar trebui să fie furnizate într-un format care să permită utilizarea flexibilă a acestora şi care să nu ofere numai posibilitatea unor documente statice, de tip copie. În toate cazurile în care acest lucru este posibil din punct de vedere tehnic, ar trebui utilizate formate care pot fi citite de maşșină, () JO L 86, 243.2012, p. 1. (4) (7) pentru a permite utilizatorilor să prelucreze informațiile într-o manieră structurată şi eficace din punctul de vedere al costurilor. Pentru a asigura disponibilitatea publică a acestor informații pe piață, pe lângă publicarea pe site-ul web central operat sau supravegheat de o autoritate compe- tentă, ar trebui ca punerea la dispoziţia publicului a deta- liilor privind pozițiile scurte nete să se poată realiza şi prin alte modalități. Este esenţial ca utilizatorii să aibă la dispoziție două tipuri de formate pentru publicarea pozițiilor scurte nete individuale pe acţiuni care depășesc pragul de publicare relevant. Acestea ar trebui să constea într-o listă sau un tabel sintetic cuprinzând pozițiile scurte nete care depăşesc pragul de publicare şi sunt deţinute la momentul consultării site-ului web central și o listă sau un tabel cu datele istorice privind toate pozițiile scurte nete individuale publicate. Atunci când valoarea unei poziții scurte nete pe acţiuni scade sub un prag de publicare relevant, ar trebui publicate detaliile aferente, inclusiv dimensiunea efectivă a poziției respective. Pentru a nu induce în eroare utili- zatorii site-urilor web centrale, publicarea pozițiilor a căror valoare a scăzut sub 0,5% din capitalul social emis al societății în cauză ar trebui să nu rămână pe o durată nedefinită alături de pozițiile publicate în timp real, ci ar trebui să fie disponibile sub formă de date istorice după ce acestea au fost afișate timp de 24 de ore. În vederea oferirii unui cadru consecvent şși clar, care să fie în același timp flexibil, este important să se precizeze tipurile de acord de împrumut sau de alte drepturi exigibile cu efect similar, tipurile de înțelegeri cu o terță parte care dau garanții adecvate că acţiuni sau instrumente de datorie suverană vor fi disponibile pentru decontare, precum şi criteriile care trebuie înde- plinite de astfel de acorduri și înţelegeri. Utilizarea drepturilor de subscriere a unor acţiuni noi în legătură cu o vânzare în lipsă poate garanta în mod adecvat disponibilitatea decontării numai în cazul în care înțelegerea în cauză garantează decontarea vânzării în lipsă la scadență. Prin urmare, este esențială precizarea unor norme care să asigure că acţiunile rezultate din drepturi de subscriere sunt disponibile la data decontării sau înaintea acestei date, într-un volum care să fie cel puțin echivalent cu numărul de acţiuni care se intenționează să fie vândute.